ΓΡΑΠΤΗ ΕΡΩΤΗΣΗ E-1864/00

υποβολή: Jorge Hernndez Mollar (PPE-DE) προς την Επιτροπή

(9 Ιουνίου 2000)

Θέμα: Κανόνες εμπορίας των αβοκάντο

Περιήλθε σε γνώση μας η ύπαρξη σχεδίου κανονισμού που εκφράζει προθέσεις τροποποιήσεως του Κανονισμού (ΕΚ) αριθ. 831/97 της Επιτροπής που καθορίζει τους κανόνες εμπορίας των αβοκάντο σε σχέση με το ελάχιστο επιτρεπόμενο μέγεθος καθώς και το περιεχόμενο σε ξηρά ύλη.

Στην αιτιολογική αναφορά αριθ. 2 του εν λόγω σχεδίου κανονισμούποστηρίζεται ότι αναπτύσσεται το εμπόριο των αβοκάντο μικρού μεγέθους.

Θα μπορούσε η Επιτροπή να εξηγήσει σε τί βασίζεται και προβαίνει στη διατύπωση της εν λόγω θέσεως, δεδομένου ότι στην Ισπανία και για την περίοδο 99/00 οι παραγωγοί των αβοκάντο είχαν προβλήματα για την πώληση των καρπών μικρών διαστάσεων, και κυρίως της ποικιλίας Hass;

Δεδομένου ότι στον Κανονισμό αριθ. 1167/1999 της Επιτροπής, της 3ης Ιουνίου 1999, με τον οποίον τροποποιείται ο Κανονισμός αριθ. 831/97, αναφέρει στη δεύτερη αιτιολογική αναφορά ότι είναι επιθυμητό να προβούμε στην εναρμόνιση των κοινοτικών κανόνων για τους αβοκάντο με τις αντίστοιχες προδιαγραφές ΟΕΕ-ΟΗΕ, και ότι ο κανονισμός ΟΕΕ-ΟΗΕ με στοιχεία FFV-42 καθορίζει ως τελευταίο κωδικό στοιχείο μεγέθους το 30 με ελάχιστο βάρος των αβοκάντο που δεν θα είναι κατώτερο από 125 γραμμάρια, πώς προτίθεται η Επιτροπή να δικαιολογήσει την συμπερίληψη διαστάσεων οι οποίες δεν περιέχονται στους κανονισμούς ΟΕΕ-ΟΗΕ αφού στην ΚΟΑ οπωροκηπευτικών που διαλαμβάνεται στον κανονισμό αριθ. 2200/96, άρθρο 2, παρ. 2, αναφέρεται ότι κατά την έγκριση των κανόνων σχετικά με τα οπωροκηπευτικά λαμβάνονταιπόψη οι κανόνες ΟΕΕ-ΟΗΕ;

Εξάλλου τί μέτρα σκέπτεται να καθιερώσει η Επιτροπή για να καταστήσει αποτελεσματικό τον έλεγχο στους λιμένες εισαγωγής του ελάχιστου περιεχομένου σε ξηρή ύλη των εξω-κοινοτικών αβοκάντο;

Απάντηση του κ. Fischler Εξ ονόματος της Επιτροπής

(19 Ιουλίου 2000)

Τα μικρά αβοκάντο της ποικιλίας Hass διακινούνται προφανώς στην βρετανική και τη γερμανική αγορά κυρίως σε προ-συσκευασμένη μορφή. Αποτελούν αντικείμενο ευρείας ζήτησης εκ μέρους των καταναλωτών και η γευστική ποιότητα αυτών των μικρών αβοκάντο, με σχεδόν αποκλειστική προέλευση την Ισπανία, είναι τελείως ικανοποιητική, πράγμα το οποίο δείχνει ότι παρά το μικρό τους μέγεθος, τα αβοκάντο αυτά έχουν φθάσει σε ικανοποιητικό επίπεδο ανάπτυξης.

Για το λόγο αυτό, η Επιτροπή, σε συνεργασία με τους εμπειρογνώμονες των κρατών μελών που είναι αρμόδιοι για τα πρότυπα των οπωροκηπευτικών, άρχισε να εξετάζει κατά πόσο πρέπει να μειωθεί το ελάχιστο μέγεθος των αβοκάντο ποικιλίας Hass. Η συζήτηση αυτή, η οποία είναι τελείως τεχνικής φύσεως δεν έχει ακόμη ολοκληρωθεί και έτσι η Επιτροπή δεν έχειποβάλει σχέδιο κανονισμού στην Επιτροπή Διαχείρισης Οπωροκηπευτικών, σύμφωνα με το άρθρο 46, παράγραφος 2 του κανονισμού του Συμβουλίου (ΕΚ) αριθ. 2200/96 της 28 Ιουνίου 1996 για την κοινή οργάνωση των αγορών στον τομέα των οπωροκηπευτικών(1).

Ωστόσο, η Επιτροπή επισημαίνει ότι η εξειδικευμένηπηρεσία οπωροκηπευτικά του Γραφείου Ευρώπης των Ηνωμένων Εθνών (ΕΟΚ/ΟΗΕ), εξέδωσε κατά την τελευταία της συνεδρίαση σύσταση σχετικά με τη μείωση του ελάχιστου βάρους των αβοκάντο ποικιλίας Hass σε 100 gr.

Η δυνατότητα συμπερίληψης διατάξεων σχετικά με την ελάχιστη περιεκτικότητα σε ξηρή ύλη στο πλαίσιο των κανόνων εμπορίας των αβοκάντο, αναφέρθηκε επίσης στις παραπάνω τεχνικές συζητήσεις. Προς το παρόν, δεν έχει επέλθει συναίνεση σχετικά με το σημείο αυτό, το οποίο απαιτεί διεξοδικότερη εξέταση. Ωστόσο, η Επιτροπή επισημαίνει ότι, εάν τροποποιηθούν έτσι οι κοινοτικοί κανόνες εμπορίας για τα αβοκάντο, οι νέες διατάξεις θα εφαρμόζονται εξίσου τόσο για τα αβοκάντο που προέρχονται από το εσωτερικό της Κοινότητας όσο και από το εξωτερικό της.

(1) ΕΕ L 297 της 21.11.1996.